100. ΠΡΟΕΔΡΙΚΟ ΔΙΑΤΑΓΜΑ υπ' αριθ. 311 της 26 Μαΐου/1 Ιουν. 1989 (ΦΕΚ Α'  144)  Σύσταση οργανικών θέσεων μερικής απασχόλησης με σύμβαση εργασίας ιδιωτικού δικαίου αορίστου χρόνου για προσωπικό καθαριότητος και βοηθητικό προσωπικό στο Υπουργείο Πολιτισμού. (Συστήνονται 100 θέσεις). 101. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ  Αριθ. ΥΠΠΟ/ΓΝΟΣ/24581 της 31 Μαΐου/5 Ιουν. 1989 (ΦΕΚ Β'  436)  Ρύθμιση θεμάτων του Υπουργείου Πολιτισμού Έχοντας υπόψη: 1.Τις διατάξεις του Π.Δ. 941/1977 «Περί Οργανισμού του Υπουργείου Πολιτισμού και Επιστημών» (Α. 320).  Σελ. 1248 Τεύχος 1Β-2-3 2.Το γεγονός ότι: α.σύμφωνα με τη παρ. δδ του άρθρ. 10 του Νόμ. 736/1977 καταβάλλεται στο μόνιμο φυλακτικό προσωπικό του ΥΠΠΟ ποσοστό από τις εισπράξεις των πωλητέων ειδών του Ταμείου Αρχαιολογικών Πόρων. Η διάταξη αυτή δεν καλύπτει το φυλακτικό προσωπικό που υπηρετεί με σχέση εργασίας ιδιωτικού δικαίου αορίστου χρόνου. β.Οι ανάγκες λειτουργίας των μουσείων και αρχαιολογικών χώρων σε εικοσιτετράωρη βάση για την εξυπηρέτηση του κοινού και για την προστασία τους απαιτούν ρυθμίσεις με πράξη του Υπουργού σε ότι αφορά στο ειδικό ωράριο λειτουργίας τους αλλά και στα ειδικά καθήκοντα που προσφέρει το φυλακτικό προσωπικό. Επίσης ο μικρός αριθμός του προσωπικού αυτού και του καθαριστικού προσωπικού των μουσείων και αρχαιολογικών χώρων που μειώνεται ακόμη περισσότερο αν ληφθεί υπόψη ότι η εργασία τους παρέχεται κατά βάρδιες, έχει σαν αποτέλεσμα να εργάζονται οι υπάλληλοι αυτοί σε όλες σχεδόν τις εξαιρέσιμες και αργίες. γ.Με το Νόμ. 1521/42 (άρθρ. 10, παρ. 2) έχει παραχωρηθεί στους αρχαιολόγους που υπηρετούν στην επαρχία το δικαίωμα της δίμηνης τουλάχιστον παραμονής τους στην Αθήνα για την επιστημονική επεξεργασία των ζητημάτων της περιφερείας τους και συμπλήρωση της κατάρτισης τους. Από αυτό το δικαίωμα εξαιρέθηκαν όσοι υπηρετούν στην Αθήνα σύμφωνα με τις τότε επικρατούσες συνθήκες. Είναι αυτονόητο, βέβαια, ότι ύστερα από 47 ολόκληρα χρόνια από την ψήφιση του νόμου, οι συνθήκες εργασίας έχουν ριζικά αλλάξει. Δηλαδή, οι αρχαιολόγοι που υπηρετούν σήμερα στην Αθήνα ασχολούνται με ανασκαφές, αυτοψίες, καταγραφές, επανεκθέσεις, κ.λπ. σ’ ολόκληρο το Νομό Αττικής και τα γύρω νησιά με αποτέλεσμα την πολύωρη εκτός ωραρίου καθημερινή απασχόληση τους που επιτείνεται βέβαια από τις συνεχείς μετακινήσεις. Κατά συνέπεια, η μετάβαση τους στις βιβλιοθήκες και η ενημέρωση τους είναι δυσχερής ακόμα και για την προώθηση των καθημερινών υποθέσεων που διαχειρίζονται. Η επιστημονική ενημέρωση, όμως, των αρχαιολόγων αυτών είναι απαραίτητη για να μπορούν να ανταποκριθούν στις αυξημένες υπηρεσιακές ανάγκες και στην επιστημονική επεξεργασία των αποτελεσμάτων του έργου τους. 31.Π.α.100-101 Υπουργείο Πολιτισμού δ.Σε ορισμένες περιπτώσεις δεν επαρκούν οι πιστώσεις του Υπουργείου Πολιτισμού για τα έργα, τις προμήθειες ή άλλες δραστηριότητες της αρχαιολογικής υπηρεσίας, έτσι ώστε να καθίσταται απαραίτητη η επιδότηση των έργων αυτών από τις πιστώσεις του προϋπολογισμού του Ταμείου Αρχαιολογικών Πόρων και Απαλλοτριώσεων (ΤΑΠ). Με τη ρύθμιση αυτή αφ' ενός μεν αξιοποιείται κατά τον καλύτερο δυνατό τρόπο η ευχέρεια που είχε μέχρι σήμερα το ΤΑΠ (Νόμ. 736/77) να χρηματοδοτεί ορισμένες εργασίες της αρχαιολογικής υπηρεσίας του ΥΠΠΟ αφ' ετέρου λύνεται το διαδικαστικό πρόβλημα διακίνησης των πιστώσεων σε σχέση με τα έργα των περιφερειακών μονάδων του ΥΠΠΟ, αποφασίζούμε: 1.(Αντικαθίστανται λέξεις στην παρ. δδ' άρθρ. 10 Νόμ. 736/1977, ΦΕΚ Α' 136, ανωτ. σελ. 917). 2.Με απόφαση του Υπουργού Πολιτισμού, καθορίζεται το ωράριο εργασίας του φυλακτικού προσωπικού του ΥΠΠΟ, των περιφερειακών του υπηρεσιών καθώς και των εποπτευομένων υπ' αυτού υπηρεσιών, σύμφωνα με τις ανάγκες λειτουργίας των αρχαιολογικών χώρων και μουσείων, τα γενικά και ειδικά του καθήκοντα καθώς και η πενθήμερη εργασία που υπολογίζεται σε μηνιαία βάση. Η εργασία του προσωπικού αυτού καθώς και των καθαριστριών των αρχαιολογικών χώρων και μουσείων κατά τις Κυριακές και εξαιρέσιμες ημέρες, κατά μήνα, θεωρείται ότι παρέχεται πέραν του υποχρεωτικού εβδομαδιαίου ωραρίου εργασίας του. 3.Η παρ. 2 του άρθρ. 10 του Ν.Δ. 1521/1942 (Α. 182), (ανωτ. σελ. 865), εφαρμόζεται ανάλογα και στους υπαλλήλους του κλάδου ΠΕ2 Αρχαιολόγων του Υπουργείου Πολιτισμού (ΥΠΠΟ) που υπηρετούν στην Αττική. Από τη δημοσίευση του νόμου αυτού η εκτός έδρας αποζημίωση και τα οδοιπορικά έξοδα που καταβάλλονται στους υπαλλήλους του κλάδου αυτού λόγω επιδημίας, βαρύνει τις πιστώσεις του προϋπολογισμού του Ταμείου Αρχαιολογικών Πόρων και Απαλλοτριώσεων. (ΤΑΠ). 4.(Αντικαθίσταται η παρ. ια/αα άρθρ. 10 Νόμ. 736/1977, ΦΕΚ Α' 136, ανωτ. σελ. 917). Κυρώθηκε και από την έκδοση της έχει ισχύ νόμου από την παρ. 59 άρθρ. 11 Νόμ. 1881/1990 (ΦΕΚ Α' 42), Τόμ. 29, σελ. 90, 840. 